《闻鼓山绝顶可望海外诸国欲登不果》
清代·孙蕙

共说鼓山高出群，半天峦翠昼氤氲。岛藏诸国晴时见，风卷洪涛静夜闻。

未得肩舆随度鸟，何时蜡屐踏层云？晦翁亭子空相忆，绝顶松篁望不分。

作者简介：山东淄川人，字树百，号泰岩，又号笠山。顺治十八年进士。康熙间任宝应知县，有善政。累迁户部掌印给事中。有《笠山诗选》、《历代循良录》。